section_heading: Ubojstvo
paragraph_text: John Wilkes Booth bio je dobro poznati glumac i špijun Konfederacije iz Marylanda. Iako nikada bio u Vojsci Konfederacije imao je kontakte s tajnom službom Konfederacije. Godine 1864. Booth je smislio (sličan planu Thomasa N. Conrada) oteti Lincolna i tražiti zamjenu za oslobađanje zarobljenika. Nakon što je 11. travnja 1865. slušao Lincolnov govor o planovima da robovima da pravo glasa, odlučio je ubiti predsjednika. Kada je saznao da predsjednik, njegova supruga Mary i zapovjednik vojske Ulysses S. Grant namjeravaju posjetiti Fordovo kazalište, Booth i suradnici su smislili plan ubiti potpredsjednika Andrewa Johnsona, državnog tajnika Williama H. Sewarda i generala Granta. Dana 14. travnja, bez glavnog tjelohranitelja, Warda Hilla Lamona, Lincoln je krenuo u kazalište na predstavu "Our American Cousin". U zadnji tren Grant i supruga odlučili su otputovati u Philadelphiju umjesto na predstavu.